VIIENDA KOOSSEISU

MÄÄRUS

Haapsalu,								24. aprill 2009 nr 
									EELNÕU

Haapsalu linna ehitusmääruse muutmine

Määrus kehtestatakse ehitusseaduse § 19 lg 4, kohaliku omavalitsuse korralduse seaduse § 6 lg 3 p 1, § 22 lg 1 p 37, Haapsalu põhimääruse § 12 lg 1 p 43, Haapsalu Linnavolikogu 27.02.2009 otsuse nr 256 alusel.

§ 1. Muuta Haapsalu Linnavolikogu 26.11.2004 määrust nr 47 „Haapsalu linna ehitusmäärus“ alljärgnevalt:
(1)	määruse § 19 lõiked 2 ja 6 tunnistada kehtetuks;
(2)	muuta ja sõnastada § 31 järgnevalt:
„(1) Miljööväärtusliku hoonestusala planeerimise põhimõtted määratakse linna üldplaneeringuga.
(2) Planeerimisel peab järgima hoonestus- ja ehitustavasid (kinnistute suurus, ehitusjoon, hoonete korruselisus, paigutus ja mastaap, traditsioonilised ehitusmaterjalid ja kujundusvõtted, haljastustavad jms) ning soodustama hoonestusala terviklikkuse taastamist.“
(3) määruse § 32–34 tunnistada kehtetuks.

§ 2. Määrus jõustub kolmandal päeval pärast avalikustamist.

Andreas Rahuvarm
Volikogu esimees

SELETUSKIRI
Eelnõule „Haapsalu Linnavolikogu 21.12.2001 määruse nr 25 „Linnamaale hoonestusõiguse seadmise korra Haapsalu linnas kinnitamine“ muutmine”

Haapsalu linna ehitusmääruse § 19 lg 2 sätestab: “(2) Kui ehitis paikneb krundipiirile lähemal kui 3–5 meetrit sõltuvalt ehitise tulepüsivusklassist, tuleb projekt kooskõlastada Päästeteenistuse ja naaberkrundi omanikega.“

Viidatud säte on tekitanud õigusselgusetu olukorra, kus ei arvestata sätte mõtte – tuleohutuse abinõu, eesmärki, vaid on hakatud tõlgendama seda viisil, mis võib takistada omandiõiguse vaba kasutamist. Sellest tulenevalt on mõistlik õigusselguse huvides selline piirang kaotada. Võimaliku omandiõiguse mitteõiguspärast piiramist saab reguleerida § 24 sätestatud projekteerimistingimuste väljastamisel. Tuleohutuse nõuete järgimine on reguleeritud eraldi õigusaktidega.
Linnavalitsus peab otstarbekaks regulatsiooni muuta.

Haapsalu linna ehitusmääruse § 19 lg 6 kohaselt ühele krundile ei ehitata reeglina rohkem kui kolm hoonet, kui detailplaneering ei näe ette teisiti.

Linnavalitsus peab sellist regulatsiooni ebaotstarbekaks, sest võimaliku soovi korral tuleb hinnata konkreetset kinnistut iga kord eraldi ning detailplaneeringu vajadus ei ole alati põhjendatud.

Linnavalitsus teeb ettepaneku muuta ehitamise korraldamist miljööväärtuslikus piirkonnas selliselt, et peamiseks õigusaktiks, millega reguleeritakse planeerimise ehitamise üldpõhimõtteid tundlikul alal on Haapsalu üldplaneering.

Linnavalitsus teeb ettepaneku eelnõu määrusena vastu võtta.

Toivo Hein, aselinnapea
08.04.09